Den politiske leder på Grønland, Aleqa Hammond, har brugt omkring 106.000 kroner i offentlige medler til private formål.

Det viser en orientering fra revisionsudvalget, skriver det grønlandske public service-medie KNR(Grønlands Radio).

Pengene skulle være brugt på private flybilletter, hotelophold og restaurantbesøg for Selvstyreformanden og hendes familie.

Har betalt pengene tilbage

Aleqa Hammond siger, at hun har afregnet pengene og at det hele skyldes en booking-fejl. Hun hævder, at flybilletter til hendes familie på samme dag som en officiel rejse dukkede op på samme regning.

De øvrige poster har hun ifølge KNR ikke givet nogen forklaring på.